
Levelekből... 


Mégegyszer az öcsödiek "találkozójáról" 


Tallózás a meghívó 
levelekre érkezett 
több száz levélből 


s Tisztelt Polgármester Úr! 
Köszönettel vettem tájékozta- 
tását az Öcsödről elszármazot- 
tak részére szervezett találko- 
zóról. Bár már kereken 60 éve 
elköltöztem Öcsödről, a családi 
kapcsolataim és a vonzódásom 
a szülőföldhöz mindmáig élén- 
ken fenntartják az öcsödi szár- 
mazás tudatát; Ezért közlöm, 
hogy a tálálkozón részt veszek. 

Tisztelettel: Dr. Tóth Béla " 

öoés 

: .. Meghatódva olvastam 
megtisztelő meghívóját a volt 
öcsödi lakosok találkozójára. 
1934-től . 1952-ig 
" Öcsödön. Bár szerényen éltünk, 
de életem egyik legszebb sza- 
kasza volt. 1963-ig rendszere- 
sen jártunk szüleimhez, ekkor 
Ők is Kiszomborra költöztek. 


éltem 


Kiterjedt rokoni kapcsolatunk 

révén a további években is lá- 
togattunk haza Öcsödre, de 
mindig örömérzés és boldog- 
ság töltött el, ha itthon lehet- 
tünk. A meghívásnak szeretnék 
férjemmel eleget tenni. Üdvöz- 
lettel: Barnáné Szabó Gyöngyi." 
. ös 
"Köszönettel vettem kézhez 
meghívó levelét, amelyben az 
elszármazott öcsödi lakosokat 
meghívja találkozóra. Szándé- 
kom van elmenni a megjelölt 
időpontban. Javaslatom: létre 
kellene hozni "Szülőfalumért 

Alapítványt " .Egy bizonyos 
összeget én is felajánlok. Így két 
dolgot lehetne elérni. Jövő évi 


"19 adót egyértelműen ide le- 


hetne kérni, aki akarja, és leír- 
ható az adóból. Ebből a pénz- 
ből lehetne támogatni az öcsödi 
tovább tanuló gyerekeket, eset- 
leg a falu szociális támogatása 
is szóba jöhetne. Tisztelettel: 
Szenczi Károly " 
ör 


" ..Meg kaptam a levelet, 
amely az Öcsödről elszármazot- 
takat találkozójára hív meg. 


Az 1848/49-es forradalom és 
szabadságharc kitörésének 150 
éves évfordulója ismét ráirányí- 
totta a figyelmet az abban meg- 
történt eseményekre, azok he- 
lyi vetületére. Ez mutatkozott 
meg mind az országos, mind a 
helyi sajtóban megjelent vissza- 
emlékezésekben, és az azokban 
a napokban történt események 
már eddig ismert, de az eddig 
ismeretlen eseteinek felidézés- 
ben, közlésében is. 

Ez történt Öcsöd nagyközség 
esetében is, amikor az évfordu- 
lóval foglalkozó helyi sajtó meg- 
jelentette a rendelkezésére álló 
adatokat. Ezt olvasva döbben- 
tem meg és csodálkoztam el, 
hogy valóban, nagyon, kevés 
adatot tudunk Öcsöd szabad- 
ságharcos múltjáról. Egyáltalá- 
ban nem becsülöm le, sőt, 
nagyra értékelem Enyedi 
Antalné hagyományőrző tevé- 
kenységét, aki a Pantó Antal ál- 
tal összegyűjtött relikviákat 
ilyen szép rendben tartja, őrzi, 
gondozza. Azt azonban köteles- 
ségem megjegyezni, hogy az 
öcsödi szabadságharcosok név- 
sora soha nem volt titok. Azo- 
kat a levéltárakban már a sza- 
badságharc leverése után lehe- 
tett kutatni, és több mint száz 
éve már könyvben is olvasható 
a nevük. Csak időnként megfe- 
ledkeztünk róla. Ezért kellett 
volna a forrásra is utalni akkor, 
amikor a névsort közöljük. 


Elsőként a szakirodalomban 
fellelhető adatokat gyűjtöttem 
össze, amelyeknek gerincét az 
Oláh György munkáin alapuló 
adatok képezik. Ezt kívánom 
ezután levéltári kutatásokkal 
kiegészíteni és annak eredmé- 
nyét közölni azzal a szándék- 
kal, hogy az öcsödi fiatalok már 
az iskolában oktatás keretében 
megismerkedhessenek szülőfa- 
lujuk szabadságharcos hagyo- 
mányaival is. Ugyanakkor felté- 
telezem, hogy a felnőtt lakos- 
ság is érdeklődéssel fogja olvas- 
ni a forradalom és szabadság- 
harc öcsödi eseményeit. 

Azt hiszem, hogy mindannyi- 
unk számára közismert az a 
tény, hogy az 1848. március 
15-i események a vidéki köz- 
pontokba, megyeszékhelyeken 
bizonyos idő elteltével éreztet- 
ték hatásukat. Így történt ez 
Békés vármegye esetében is, 
amikor március 15-e hatása 
már az áprilisi törvények elfo- 
gadása után éreztette hatását a 
vármegye életében. Ugyanis 
1848. évi áprilisi törvényeket, 
majd a május 9-i "állandó bi- 
zottmányi" gyűlésen a sajtó 
vétségek felett bíráskodó es- 
küdtszéki tagok megválasztásá- 
ra is sor került. Öcsödről es- 
küdtszéki tag lett Bagsa István, 
Gácsi Mihály és Vitályos Már- 
ton, aki akkor a község jegyző- 
je volt. 

A május 3-i megyei közgyű- 


lésen az 1848. évi V. törvény- 
cikkben foglaltak értelmében 
országgyűlési választó kerülete- 
ket is ki kellett alakítaniuk. En- 
nek értelmében Öcsöd az oros- 
házi választókerülethez tarto- 
zott Szentandrás /Békésszent- 
andrás/, Tótkomlós, Kétegyhá- 
za, Kígyós, Doboz, Vári /Gyula- 
vári/, Szénás /Nagy- és Kisszé- 
nás/ és Szentetornya puszták- 
kal együtt. 

Az 1848. Évi XVI. Törvénycikk 
alapján megalakított Békés vár- 
megyei " állandó bizottmányát 
: is, Ebben Öcsödöt a követke- 
zők képviselték: Juhász Ben- 
jámin református esperes, Józsa 
András bíró, Gácsi Mihály, 
Maróti János, Rácz István és 
Vitályos Márton jegyző. 

Mind a kormány, mind a vár- 
megye vezetése a magyar hon- 
védség felállítására szükséges 
összeg megteremtése érdeké- 
ben adakozásra szólította fel az 
ország és a megye lakosságát. 
Öcsödön a jómódú földműves- 
gazdák egymással versenyeztek 
áldozatkészségben, amikor el- 
hangzott 1848 tavaszán az ada- 
kozásra való felhívás. Adakoz- 
tak, hiszen "veszélyben a 
haza!" 

Juhász Dániel, Dezső István, 
öreg Pap István 10-10 forinttal, 
Tóth Imre és Dezső Sándor 16 
forinttal, Tolnay Gábor 18 fo- 
rinttal, Kohn Márk 12 forinttal, 
és számosan 5-10 forintig ter- 

jedő adományokkal járultak a 
gyűjtött összeghez. Az öcsödi 
nők közül Rónyai Sándornét 10 
forinttal, Révész Mihálynét 1 
forint 41 kr-cal találjuk az ado- 
mányozók között. Öcsödön 
összesen 190 forint 50 krajcár 
készpénz gyűlt össze. Ezen kí- 
vül 14 köböl búza, 15,5 köböl 
árpa és 25 köböl kukorica. Ez- 
zel az adománnyal csak a kö- 
zépmezőnyben foglaltak helyet 
Békés vármegye községei kö- 
zött. 

1848. április 7-én alakult meg 
Öcsödön a nemzetőrség 25 fő 
részvételével. Ekkor még pa- 
rancsnokságot nem választot- 
tak. Majd egy újabb toborzás- 
kor már lovas nemzetőröket is 
szerveztek. Végül 500 gyalogos- 
sal és 50 lovassal szervezték 
meg a nemzetőrséget. Sajnos 
az öcsödi gyalog nemzetőrség 
tisztjeinek és tagságának a ne- 
vét nem ismerjük. A lovas nem- 
zetőrök kapitányuknak Tóth 
Lajost választották meg. Juhász 
Benjámin református lelkész 
mint tábori pap is a nemzetőrök 
közé állott. 

A Temes-, Torontál- és Csa- 
nád vármegyékben kitört láza- 
dás miatt a Békés megyei nem- 
zetőrséget - ahova az öcsödi 
nemzetőrök tartoztak - mozgó- 
sították. 1848. Június 29-én 
kelt leiratában Görgey Artúr 
hadügyminiszter felhívta Bé- 
kés vármegye lelkes közönsé- 
gét, hogy a már alakult 2-3 
ezernyi, többé-kevésbé felfegy- 
verzett nemzetőrségét Makóra 

gyűjtse össze. Az ottani útke- 
reszteződéseket mindaddig 
őrizze, míg a fővezér első pa- 
rancsára el nem indulhat más 
feladat ellátására. 

Görgey rendelete július 4-én 
érkezett meg Gyulára, a várme- 
gyéhez és már július 6-án rend- 
kívüli közgyűlést tartottak, 
melynek az volt a legfőbb tár- 
gya, hogy a nemzetőrség tábor- 
ba szállásához szükséges intéz- 
kedéseket megtegye. 

Rendkívüli közgyűlés három- 
ezer nemzetőr táborba szállá- 
sáról döntött. Ebből Öcsödöt 30 
nemzetőr kiállítására kötelez- 
ték. Öcsöd nemzetőrsége - a 
vármegye felhívására " néhány 
gyengébbeket kivéve - örömmel 
és valódi lelkesedéssel állott ki." 
Öcsödről 132 nemzetőr szállt 
táborba, ezek között az alispán- 
hoz beterjesztett kimutatás sze- 
rint 50 lovas. A lelkesedést bi- 
zonyítja, hogy a vármegye csak 
30 nemzetőr kiállását kérte 
Öcsödről. 

A Békés megyei nemzetőrök 
4200 fős csapata - közte az 
öcsödiek is - 1848 július 12-én 
délután öt óra tájban érkeztek 
meg Tótkomlósra. Másnap haj- 
nalban tovább indultak a pa- 
rancsnak megfelelően Makóra. 
Makóról azonban azonnal 
Nagybecskerekre kellett menni- 
ük az ott garázdálkodó szerbek 
megfékezésére. Ide július 19-én 
érkeztek. Itt Kiss Ernő ezredes 
parancsnoksága alá kerültek. 

Az I. Zászlóaljhoz tartozó Bé- 
kés vármegyei nemzetőrök 


Zsigmondfalva, Ecska és 
Lukácsfalva községekben kerül- 
tek elszállásolásra. A zászlóalj 
parancsnoka Gaál Sándor hon- 
véd őrnagy volt. Itt a nemzet- 
őrök őrszolgálatot láttak el. 4 
tiszt, 14 tizedes, 18 őrvezető és 
340 őrvitéz alkotott egy váltást, 
amely azután naponta váltotta 
egymást. Ezt a feladatot 1848. 
augusztus 1-ig teljesítették, 
amikor visszatértek a várme- 
gyébe. Az őket felváltó csapatok 
Békés vármegyéből 1848. júli- 
us 31-én indultak el és augusz- 
tus 2-án érkeztek meg 
Nagybecskerekre. Annak nincs 
nyoma, hogy a váltásba 
öcsödiek szolgáltak-e vagy 
nem. Á nemzetőrök egy-egy al- 
kalommal csak három hétig 
voltak táborban és ezután vál- 
tották egymást. 

1848. augusztus 19-én az "ál- 
landó bizottmány" a vármegyé- 
ből ezer, önkéntes nemzetőrök- 
ből álló zászlóalj szervezését 
határozta el. Részükre 16 ezüst- 
krajcár napidíj fizetést adott. 
Erre a célra szeretett volna köl- 
csönt felvenni a vármegye, de 
nem kapott. Így az önkéntesek 
jelentkezése is csökkent. A vár- 
megye arra törekedett, hogy 
legalább az eddig toborzottakat 
megtarthassa és táborba küld- 
hesse. Ezek nem sokan voltak, 
mindössze 387-en. Ebből 
öcsödi 16 önkéntes volt. A vár- 
megye közgyűlése szeptember 
14-én adományozásra kérte fel 
a vármegye közönségét. Ebben 
Orosháza és Tótkomlós polgá- 

rai tűntek ki. Öcsödön a tobor- "meg fog tétetni a szükséges in- jelölt helységekbe. Öcsödre 
zás nem sikerült. Vitályos Már- tézkedés. Minthogy a Szüret Omazta Lajost, Verasztó Jánost 


ton jegyző, aki toborzóbiztosi ideje közelget, szükség a Lako- és Menyhárt Lajost küldte. Ott, / 


megbízást kapott, a következő- 
képpen jelenti a toborzás lefo- 
lyását: 

s" , Egy esküdt ember által 
szép sikerrel vezetett s már 9- 
re szaporodott toborzóinkat 
egyik korcsmában, hová műkö- 
désüket folytatandó mentek, 
három elfajult legény megtá- 
madni, megvérengzeni, s egyik- 
nek oldalán volt kardot hüve- 
lyéből erővel kivonván széttör- 
ni, s a toborzók fejéhez verni, 
ruhájokat rólok letépni és vég- 
re őket nagy isteni káromlások 
közt a korcsmából kiverni nem 
iszonyodott, s csak nagyobb 
számú nemzetőreinknek sike- 
rült őket megfékezni s befogat- 
ni." 

A választójogosultaknak 1848 
június 15-én Öcsödön is lebo- 
nyolított összeírása után tar- 
tott képviselőválasztás során az 
orosházi választókerület amely- 
be Öcsöd is tartozott - Boczkó 
Dánielt küldte az országgyűlés- 
be. Fennmaradt egy. levele, 
amelyet " Öcsöd Helysége tisz- 
telt Elöljáróinak" írt. 

"Tisztelt Bírák Uraimék! 

Sietek Önöket Uraim tudósí- 
tani, hogy a Képviselő Ház teg- 
napi ülésében a Bor és Szőlő 
Dézsma az egész Országban 
kárpótlás mellett eltöröltetett. A 
kárpótlás módja iránt, mely a 
Szőlő-Birtokosokra nézve ter- 
helő nem lesz, még ezen Or- 
szág Gyűlés folyamatja alatt 


sokat értesíteni, hogy már e fo- 
lyó évre sem tartoznak Bor- és 
Szőlő Dézsmát adni. Hogyha 
pedig Haszonbérleti Szerződés 
következtében a Bor és Szőlő 
Dézsma az illető földes Uraság- 
nak természetben kiadatni nem 
szokott, nem tartozik a község 
már a folyóévre is a Bor- és Sző- 
lő Dézsmáért pénzbeli váltság 
díjat fizetni. Reményleni lehet, 
hogy még ezen Ország Gyűlés 
folyamatja alatt is meg fog tör- 
ténni az úgynevezett Regalék 
iránti szükséges intézkedés. A 
hon-áruló Jellasich Magyar Or- 
szágba már béütött. Szükség a 
fegyver fogható Lakosokat a 
Haza védelmére fel szólítani. 
Legyenek szivesek Bírák 
Uraimék a magokat önként 
ajánlkozók neveit feljegyezni, s 
azok száma iránt engemet tu- 
dósítani. Minden jóknak szíves 
kívánása mellett maradtam Ön- 
nek szíves jóakaró szolgálja 
Boczkó Dániel képviselő " 
Vukovics Sebő királyi biztos 
arról értesítette Temesvárról 
1848. szeptember 18-án kelt le- 
velében a vármegye közönsé- 
gét, hogy Debeliácsa ellenséges 
dúlásnak esett áldozatul és 
mintegy kétezer vagyontalanul 
elűzött elhelyezését kérte. 
Öcsöd 30 egyént látott el haj- 
lékkal és segítséggel. Békés vár- 
megye az újonc összeíró kül- 
döttségeket már korábban meg- 
szervezte és kiküldte őket a ki- 


ahol a toborzás nem vezetett 
eredményre az újoncokat soro- 
zás után kellett kiállítani. 
Öcsödön is, habár többen álltak 
be önkéntesen, a sorozást is 
igénybe kellett venni. A várme- 
gyéből 1911 újoncot állítottak 
elő. Ebből Öcsöd 65 fővel sze- 
repelt. Békés vármegye a 30 
honvéd zászlóalj felállításában 
vett részt. A vármegye közgyű- 
lése elé terjesztett ajánlások 
alapján döntöttek a tiszti és al- 
tiszti kar személyi állományá- 
nak az összeállításáról is. Al- 
tisztnek második helyen aján- 
lották az öcsödi Mészáros Lász- 
lót, aki iskoláit jeles ered- 
ménnyel végezte. Tessedik Ká- 
roly főszolgabíró hivatalos je- 
lentése szerint önként jelentke- 
zett, és jó példájával egész 
Öcsöd helységben a toborzást 
sikerre emelte és így a katona 
állítást könnyűvé tette. Ügyes- 
sége és hazafias érzelmei miatt 
különösen ajánlja Tessedik Kár- 
oly. A vármegye honvédelmi 
adót vetett ki. A megyei birtok- 
talan nemesség szántó és ka- 
száló után fizetett 1847/48. évi 
adóösszeírása szerint Öcsödön 
145 hold földje van a birtokta- 
lan nemeseknek és fizettek 
13frt 24/30 krajcár honvédelmi 
adót. A helységnek egyéb lakos- 
sága a szántóföldek és kaszálók 
után fizetett Öcsödön 9346 
hold után 864 frt 30/12 krajcárt. 

Folytatjuk....... 


